**TURIZEM IN KULTURA**

|  |  |  |  |  |  |
| --- | --- | --- | --- | --- | --- |
| Naziv projekta | Kraj izvedbe | Opis projekta | Razvojna faza – leto zaključka | Skupni stroški projekta | Nosilec aktivnosti |
|  |  |  |  |  |  |

**Izzivi:**

**Turizem je med najbolj prizadetimi gospodarskimi dejavnostmi zaradi pandemije Covid-19**. V odprtem in izvozno usmerjenem gospodarstvu, kakršno je slovensko, je turizem v veliki meri odvisen od tujega povpraševanja, posledično pa je med najbolj prizadetimi sektorji. Prihodek v tem sektorju naj bi se v letu 2020 skrčil za 70%, to krčenje ima velik vpliv na zmanjšanje BDP v letu 2020. Ob negotovosti glede gospodarskih gibanj je bilo veliko naložbenih odločitev v zasebnem sektorju odloženih.

***Izzivi zaradi posledic pandemije Covid-19:***

* Od začetka januarja do konca septembra 2020 je bilo v Sloveniji zabeleženih

44,2 % manj prihodov ter 35,6 % manj prenočitev kot v istem obdobju 2019.

* Upad števila tujih turistov je bil zelo visok, saj smo v tem obdobju zabeležili 70,5%

manj prihodov in 67,4% manj prenočitev s strani tujih turistov v primerjavi z enakim obdobjem lani.

* Zaradi sprejetih ukrepov na nacionalni ravni se je število domačih turistov povišalo

za 43,5%, prenočitve domačih turistov so se povišale za 51,5% v primerjavi z enakim obdobjem 2019,

* Izgube zaposlitev v gostinstvu in turizmu: Po ocenah se napoveduje za 15 – 30%

znižanje števila zaposlenih v turizmu zaradi epidemije. Po podatkih Zavoda RS za zaposlovanje kažejo, da je epidemija najbolj prizadela gostinstvo, turizem, promet, industrijo srečanj, trgovino, predelovalne dejavnosti, kar kažejo tudi podatki o dejavnostih, v katerih so največ odpuščali. Največji porast brezposelnih je imelo gostinstvo: marca in aprila 2020 se je iz te dejavnosti na Zavodu prijavilo 4.015 brezposelnih, kar je 457 % več kot lani v tem času. V oktobru je bilo 6000 brezposelnih iz te dejavnosti.

* Okrevanje turizma bo brez izvedenih strukturnih reform dolgotrajno;

nekonkurenčnost na mednarodnem trgu bo naraščala.

***Prav tako so izzivi slovenskega turizma naslednji:***

* Nizka doba bivanja turistov (se letno zmanjšuje)
* Število prihodov in prenočitev tujih turistov je doslej naraščalo po bistveno višji

stopnjah kot prilivi iz naslova izvoza potovanj, kar pomeni, da imamo več obiskovalcev, a nizko potrošnjo ali prodajo po nižjih cenah.

* Rast števila prenočitev ne prispeva dovolj k povečanju zasedenosti nastanitvenih

zmogljivosti, še posebej ne izven sezonskih mesecev, čeprav ima Slovenija glede na raznoliko strukturo svoje ponudbe in pokrajinskih značilnosti (aktivni oddih, smučanje, MICE, dobra zdraviliška ponudba in ponudba dobrega počutja) vse možnosti za to.

* Podatki analize ključnih finančnih kazalnikov poslovanja dejavnosti hotelov in

podobnih nastanitvenih obratov kažejo, da se v Sloveniji proda več storitev, vendar ne po dovolj visokih cenah na prodano enoto.

* Pomanjkanje investicij v slovenski turizem: Zadnji večji investicijski cikel v

turistično infrastrukturo je bil v obdobju 2004-2006 (obdobje sofinanciranja naložb iz skladov EU) in strmo padanje bruto naložb od leta 2009 naprej. Te po letu 2011 dosegajo že skrb vzbujajoče nizke ravni in predstavljajo veliko nevarnost za upadanje infrastrukturne in tehnične konkurenčnosti slovenskega turizma v prihodnjih letih. Analiza makroekonomskega okolja in fizičnih kazalnikov hotelskih in podobnih nastanitvenih obratov v Sloveniji (Hosting, 2007-2017) kaže, da Slovenija v primerjavi z drugimi državami Evrope zaostaja v rasti naložb v turizmu. Podatki o bruto investicijah v sektorju Gostinstvo kažejo, da so investicije v letu 2017 obsegale zgolj polovico vrednosti investicij iz leta 2007.

* Nastanitvene zmogljivosti se ne razvijajo v skladu z mednarodnimi standardi

kakovosti, primanjkuje ponudba hotelov višje kategorije v ključnih turističnih destinacijah, prav tako primanjkujejo specializirane in nove oblike nastanitve, na primer družinski hoteli, planinske koče, planinske vile (koče), visoko razredni kamp objekti (glamping).

* Sloveniji primanjkuje turistična infrastruktura, ki bi odražala vizijo Slovenije kot

butične turistične destinacije z vrhunskimi izkušnjami za obiskovalca, ki gradi na raznolikosti naravnega in kulturnega okolja.

* Turistična infrastruktura v Sloveniji je zastarela in potrebna posodobitve (plaže,

smučišča, žičniška infrastruktura, kolesarske poti, sprehajalne poti in infrastruktura za različne adrenalinske in doživljajske dejavnosti na prostem). Enako velja za slovenske kulturne in naravne znamenitosti, ki so turistično premalo valorizirane in niso vključene v proces ustvarjanja novih in inovativnih turističnih doživetij.

* Za dohitevanje konkurence in s ciljem trajnostne oživitve turizma na srednji rok st

potrebna hitra modernizacija in prestrukturiranje obstoječe verige vrednosti v turizmu**.**

* Rezultati primerjalne analize Slovenije s sosednjimi državami (Avstrija, Italija,

Hrvaška, Madžarska) po ključnih kazalnikih (dolžina bivanja, zasedenost hotelov,

dosežena cena na sobo, RevPAR, (vir: Strategija trajnostne rasti slovenskega turizma 2007-2017) kažejo, da je Slovenija še daleč od doseganja svojih potencialov,

* Gorske občine ustvarijo največje število prihodov turistov. Slovenske gore letno

obišče okoli 1,7 milijona obiskovalcev. Planinska društva skrbijo za več kot 2.000 planinskih poti v skupni dolžini več kot 10.000 kilometrov. Rezultati študije ekonomskih in družbenih učinkov planinskih poti in planinskih koč ter planinstva (vir: Inštitut za ekonomska raziskovanja, avgust 2018) kažejo, da planinstvo v Sloveniji ustvarja pomembne ekonomske in družbene učinke.

* Ker slovenske gore vsako leto privabljajo več obiskovalcev, v Sloveniji pa obnova

planinskih poti temelji predvsem na prostovoljnem delu markacistov Planinske zveze Slovenije, stanje ni več vzdržno. Za ohranitev kakovosti planinskih poti in izboljšanje izkušnje in varnosti obiskovalcev so nujna vlaganja v infrastrukturo planinskih poti in druge spremljajoče infrastrukture.

* Kulturni turizem je eno izmed temeljnih področij turistične ponudbe, vendar mu v

primerjavi z razvitimi državami EU še ni dodeljenega ustreznega mesta in podpore. Kulturni in dediščinski turizem hkrati pripomore k znatnemu podaljšanju turistične sezone.

* Zadnji večji investicijski cikel na področju kulturne dediščine in v javno kulturno

infrastrukturo je bilo obdobje sofinanciranja naložb iz sklada ESRR 2007-2014, po tem letu pa je vidno strmo padanje naložb, kar že vodi do primerov trajne izgube posameznih objektov kulturne dediščine oziroma njihovih spomeniškovarstvenih lastnosti. To bistveno zmanjšuje možnosti za njihovo aktivacijo v okviru turistične ponudbe.

* Primerjalna analiza davčnih in finančnih mehanizmov na področju kulturne

dediščine med Slovenijo in državami članicami Evropske unije, ki jo je Ministrstvo za kulturo pridobilo konec leta 2018, je pokazala, da država lahko pri vzdrževanju nepremične kulturne dediščine s 16,4 milijoni evrov subvencij spodbudi gospodarsko dejavnost z neposrednim in zlasti močnim posrednim vplivom na 137 milijonov evrov ustvarjenega prihodka, 61 milijonov evrov dodane vrednosti ter 1.800 angažiranimi zaposlenimi. Neto javnofinančni učinek je pozitiven za 6 milijonov evrov. Tudi Evropsko Računsko sodišče v svojem poročilu »Naložbe EU v kulturne objekte: tema, pri kateri je potrebne več osredotočenosti in usklajenosti« (EU, 2020) priporoča Komisiji, naj sprejme bolj specifične ukrepe za ohranjanje objektov dediščine.

* Kultura predstavlja produkt, s katerim je mogoče naslavljati zahtevne goste, ki

iščejo posebna doživetja, ki bi obogatila njihova življenja, obenem prispeva k desezonalizaciji in (pre)usmerjanju turističnih tokov.

**Cilji, ki jih zasledujemo v zvezi z implementacijo vlaganj za prestrukturiranje slovenskega turizma:**

* povečanje števila prihodov in prenočitev turistov,
* podaljšanje povprečne dobe bivanja,
* dvig prilivov iz naslova izvoza potovanj,
* dvig dodane vrednosti v turizmu,
* razvoj turistične infrastrukture za doseganje vizije Slovenije kot zelene, butične

destinacije za zahtevnega gosta, ki išče raznolika in aktivna doživetja,

* ohranitev delovnih mest v gostinstvu in turizmu ter odpiranje novih delovnih mest,
* večja konkurenčnost slovenskega turizma v mednarodnem prostoru,
* dvig števila nastanitvenih kapacitet višje kakovosti,
* digitalizacija in brezstično poslovanje v gostinstvu in turizmu,
* desezonalizacija turistične ponudbe,
* izboljšanje turistične in javne infrastrukture z namenom zagotavljanja dostopnosti

in višje kakovosti turističnih storitev.

* Izboljšanje kompetenc zaposlenih v turizmu (na področju digitalizacije,idr.)
* ohranitev kulturne dediščine, celostna revitalizacija in modernizacija javne kulturne

infrastrukture ter krepitev potencialov kulture in dediščine za pospešitev gospodarskega in turističnega okrevanja ter trajnostnega razvoja.

**Cilje bomo dosegli z vlaganji v:**

* javno turistično infrastrukturo za boljšo dostopnost in doseganje višje dodane

vrednosti,

* vlaganja v prenovo planinskih poti,
* prestrukturiranje slovenskih zimskih gorskih centrov v celoletne gorske destinacije

za aktivni turizem,

* zasebno turistično infrastrukturo v podporo gospodarskemu okrevanju in dvigu

izvoza potovanj ter hkratnemu doseganju strukturnih sprememb v slovenskem turizmu, (desezonializacija, posodobitev turistične ponudbe z digitalizacijo, razvoj zelenih produktov, idr.)

* razvojno prestrukturiranje zasebne turistične infrastrukture, ki bo vključevalo

sodobna digitalna sredstva in stremelo k energetski učinkovitosti,

* trajnostno prestrukturiranje kulturne dediščine in njeno valorizacijo v turizmu
* razvoj kompetenc s področja digitalizacije, destinacijskega managementa,

trajnostnega razvoja, kriznega upravljanja, idr.